Στη σύλληψη ενός 33χρονου Βέλγου ο οποίος είχε στην κατοχή του εμπρηστικούς μηχανισμούς, προχώρησε η ΕΛΑΣ.

Ειδικότερα, χθες το απόγευμα στην περιοχή του Παπάγου, εντοπίστηκε από αστυνομικούς 33χρονος αλλοδαπός στην κατοχή του οποίου βρέθηκαν και κατασχέθηκαν μεταξύ άλλων:

Δύο αυτοσχέδιοι εμπρηστικοί μηχανισμοί αποτελούμενοι ο καθένας από τέσσερα τεμάχια στερεού πετρελαίου και τεμάχιο βραδύκαυστου υλικού (φιδάκι),

Εξι πλαστικές συσκευασίες με στερεό πετρέλαιο,

Μια πλαστική φιάλη με εύφλεκτο υγρό,

Ενα φλόγιστρο υγραερίου και ζευγάρι γάντια.

Ο αλλοδαπός συνελήφθη και σε βάρος του σχηματίστηκε δικογραφία για κατασκευή, κατοχή εμπρηστικών μηχανισμών. Διατηρεί αρνητική στάση και αρνήθηκε να υποβληθεί σε δακτυλοσκόπηση. Οδηγήθηκε στον αρμόδιο Εισαγγελέα.

Σύμφωνα με πληροφορίες, ο 33χρονος έχει συλληφθεί στο Βέλγιο για εμπρησμούς και στην Ελλάδα για κλοπές.

Από την κρατική Ασφάλεια συνεχίζεται η έρευνα για να διαπιστωθεί ποιοι ήταν οι σκοποί του 33χρονου και αν εμπλέκεται σε έκνομες ενέργειες.